Anexa 5
Condiţii generale contractuale

1. Derulare

1.1 Obligativitatea la conduită deontologică
Executantul va trebui să manifeste o conduită deontologică demnă de un om de afaceri şi declară pe proprie răspundere că deţine cunoştinţele de specialitate necesare bunei derulări a contractului. El se obligă să respecte regulamentul aflat în vigoare la locul de îndeplinire a sarcinilor şi să solicite toate aprobările care se impun. 

1.2 Obligaţia de semnalare a anumitor evenimente

Executantul va semnala beneficiarului toate evenimentele care duc la întârzierea sau fac imposibilă derularea contractului sau a proiectului ce stă la baza contractului sau evenimentele în urmă cărora devine necesară o modificare a contractului şi va face totodată propuneri de soluţionare. Atât timp cât semnalările nu se fac în scris, acestea vor trebui confirmate în scris în cel mai scurt timp. 

1.3 Achiziţionarea de bunuri şi servicii

Executantul nu va achita către o terţă parte pentru servicii şi bunuri achiziţionate conform descrierii de sarcini preţuri, respectiv rambursări mai mari decât cele practicate în branşă sau la faţa locului. Rabaturi, discounturi şi alte asemenea vor fi revendicate de către executant şi transmise beneficiarului în momentul achitării. Achiziţionarea de servicii se va face iniţial în Austria, iar în ţara parteneră doar în măsura în care în acea ţară produsele au acelaşi preţ şi aceeaşi calitate ca în Austria. Pentru o valoare de remitere de până la 1.500 Euro, se vor solicita 2 oferte, de până la 7.500 euro  - 3 oferte, până la 22.000 Euro – 5 oferte, cu licitaţia publică în conformitate cu ÖNORM A 2050, ediţia 1.3. 2000.

1.4 Bunuri şi servicii din partea unor terţi pentru beneficiar

Achiziţionarea de bunuri şi servicii conform descrierii de sarcini de către terţi pentru beneficiarul contractului se va face în mod nemijlocit pentru beneficiar. Contractele respective vor fi redactate de către executant şi încheiate pe numele beneficiarului. Facturile firmei contractate vor fi emise pe numele beneficiarului. Plăţile către emitentul facturii se vor face de către executant, cu exonerare a beneficiarului, ulterior verificării acestor facturi  de către executant. Executantul răspunde în faţa beneficiarului pentru încheierea regulamentară a contractelor cât şi pentru conformitatea facturilor achitate. Predarea către beneficiar se va face în urma unui proces verbal, din care un exemplar se va transmite finanţatorului odată cu decontul final, după semnarea de către ambele părţi.

1.5 Utilizarea anumitor bunuri de către executant

Executantul trebuie să întocmească o listă care va fi completată de câte ori este cazul cu toate bunurile achiziţionate conform descrierii de sarcini, destinate prin natura lor utilizării de către executant şi a căror valoare depăşeşte pentru fiecare separat 400 Euro. Lista va fi ulterior pusă la dispoziţia beneficiarului, cel târziu odată cu transmiterea rapoartelor prevăzute în par. 2 al contractului.

Autovehiculele vor fi îngrijite şi întreţinute corespunzător şi vor beneficia de asigurări conform regulamentelor în vigoare. Conducerea autovehiculelor se va face doar de persoane autorizate. 

După încheierea contractului sau finalizarea acestuia înainte de termen, beneficiarul, de comun acord cu finanţatorul, poate solicita sau dispune fie un transfer de proprietate având ca obiect bunurile achiziţionate contra cost în vederea derulării contractului, a căror valoare de achiziţionare depăşeşte pentru fiecare în parte 1.500 Euro, către un terţ numit de beneficiar de comun acord cu finanţatorul, sau poate solicita sau dispune o compensaţie echivalentă cu valoarea bunurilor existentă la acel moment pe piaţă, astfel încât bunurile respective să poată fi menţinute la dispoziţie gratuită de către executant spre utilizare ulterioară. 

1.6 Contracte de servicii şi subcontracte, declinare a serviciilor

Pentru cazul în care executantul angajează forţe de muncă sau încheie contracte de sarcini în vederea îndeplinirii contractului, aceste contracte de servicii respectiv de sarcini se vor încheia în numele şi pe cheltuiala lui. 

Subcontractarea de servicii şi furnizări necesită acordul prealabil scris al beneficiarului şi, în cazul în care nu există prevederi în acest sens în anexele contractului, şi de acordul finanţatorului. Declinările de servicii necesită la rândul lor acordul prealabil al beneficiarului . Pentru obţinerea aprobării respective, părţile subcontractate, conţinutul subcontractului şi onorariul părţii subcontractate vor fi aduse la cunoştinţă şi vor fi însoţite de scrisori de referinţă în ceea ce priveşte calificarea părţii subcontractate – respectiv în cazul declinărilor de servicii.

În cazul în care predare serviciilor este prevăzută a avea loc într-un birou de planificări din localitate, este de datoria beneficiarului să aleagă biroul respectiv, dar executantul va trebuie să facă uz de obligaţia de avertizare pe care o are dacă acţiunea de colaborare cu biroul local de planificări nu decurge în mod satisfăcător. 

Executantul răspunde pentru îndatorarea tuturor persoanelor de ale căror servicii face uz în vederea îndeplinirii sarcinilor sale de contract, la fel cum răspunde de propriile îndatorări. 

1.7 Cooperarea cu alte organizaţii

Executantul se obligă să colaboreze cu toate persoanele şi organizaţiile de pe teritoriul Austriei şi al ţării partenere implicate în proiect. În beneficiul unei bune coordonări a activităţii, executantul se va implica într-un schimb de experienţă cu aceste persoane, organizaţii, respectiv cu beneficiarul şi va fi de acord cu transmiterea de date conţinute în contract către aceste persoane şi organizaţii. 

1.8 Respectarea acordurilor din proiect şi colaborarea cu biroul de coordonare al ADA

Executantul va trebui să respecte acordurile întocmite conform legilor internaţionale în vigoare între Republica Austria şi ţara parteneră, cât şi acordurile referitoare la derularea contractului. Daca ţara parteneră este reprezentată în cadrul contractului de un birou de coordonare austriac al finanţatorului, executantul va trebui să se pună în legătură şi să colaboreze cu acesta. Contactele cu alte instituţii publice ale ţării partenere vor fi iniţiate doar de comun acord cu biroul de coordonare şi cu beneficiarul.

1.9 Revendicarea sarcinilor beneficiarului

Executantul are dreptul să revendice sarcinile ce revin beneficiarului şi – pe baza acordului din partea biroului de coordonare şi a finanţatorului – să insiste asupra îndeplinirii la termen a acestora. Dacă sarcinile respective nu sunt îndeplinite la termen, nu corespund standardului dorit sau manifestă lacune, finanţatorul şi beneficiarul vor fi înştiinţaţi. Totodată aceştia vor fi informaţi despre repercusiunile pe care proiectul le-ar putea suferi şi se va face o propunere de ameliorare a situaţiei. 
1.10 Recepţia serviciilor

Recepţia serviciilor se face de către beneficiar. În acest sens se va redacta un proces verbal de predare-primire, iar după semnarea acestuia de către executant şi beneficiar, un exemplar va fi transmis prin intermediul biroului de coordonare, dacă situaţia o impune, finanţatorului.

1.11 Operaţiuni de cont 

Pentru fondurile de proiect, executantul va trebui să îşi deschidă un cont în bancă. Fondurile virate în cont, dar încă neutilizate, vor fi depuse în depozite de economisire cel puţin cu dobândă zilnică. Un decont al dobânzilor va fi prezentat finanţatorului împreună cu decontul intermediar, respectiv cel final. După recunoaşterea lor, aceste produse ale dobânzilor vor fi rambursate finanţatorului (numărul de cont va fi adus la cunoştinţă printr-un act de constatare al sumei de rambursabile).

2. Costuri de transport şi onorarii

2.1 Premisele unei rambursări a cheltuielilor de transport

În cadrul acestui contract, prin costuri de transport se înţeleg inclusiv costurile de cazare şi masă. Transporturile interne şi internaţionale vor fi efectuate la cererea prealabilă scrisă a beneficiarului, dacă nu au fost deja menţionate în devizul de cheltuieli. În caz contrar, cheltuielile respective nu vor putea fi rambursate. 

2.2 Valoarea maximă rambursabilă a costurilor de transport

Executantul trebuie să prezinte o situaţie detaliată a deplasărilor efectuate (dată, oră şi localitate) pentru fiecare persoană, în scopul supunerii spre verificare a cheltuielilor de transport efectuate, care vor de asemenea confirmate de către beneficiar. Dacă se vor solicita decontări pentru deplasările cu autovehicule, se vor consemna cu exactitate kilometrii parcurşi în scopul îndeplinirii sarcinii respective (carte de kilometraj). Cheltuielile de transport vor fi rambursate pe baza actelor justificative la o valoare maximă prevăzută în regulamentul tarifelor de transport pentru delegaţi oficiali (RGV 1955). Pentru costurile de deplasare în interiorul Vienei nu se vor face rambursări. Pentru cheltuielile de cazare şi masă din deplasările externe, se vor aplica tarifele de la Par. 25 c RGV pentru delegaţi oficiali, conform categoriei de tarifare 2b. Cheltuielile deplasărilor cu avionul vor fi rambursate doar dacă valoarea maximă a acestora corespunde celui mai scăzut tarif al biletelor de avion, la economy class, pe o rută cât mai directă posibil. Documentele justificative vor fi biletele de avion în original şi tichetele de îmbarcare aferente, cât şi factura emisă de către agenţia de voiaj. Se vor revendica eventualele reduceri de preţ şi vor fi aduse la cunoştinţa beneficiarului. Acelaşi regim se aplică şi în cazul rabaturilor, sconturilor, returnărilor şi a altor tipuri de reduceri. 

2.3 Scadenţa rambursărilor cheltuielilor de transport

Facturile rezultate în urma deplasărilor vor fi prezentate spre decont doar în cadrul deconturilor intermediare, respectiv al decontului final şi devin scadente odată cu acestea.

2.4 Pauşalizarea cheltuielilor de transport

Puncele 2.1 până la 2.3 nu se aplică în cazul în care costurile de transport au fost pauşalizate în devizul de cheltuieli. Nu se admite o depăşire a sumei pauşalizate. 

2.5 Onorarii

Executantul, respectiv persoanele angajate de acesta vor prezenta desfăşurătoare detaliate  - conform sarcinii şi a directivelor experţilor – referitoare la sarcinile contractate (locaţie, dată, orar şi tip de activitate). În stabilirea desfăşurătorului nu se vor include perioadele de deplasare; acelaşi regim se aplică şi în cazul discuţiilor având ca obiect contractul de faţă, purtate la solicitarea beneficiarului.

Decontul onorariilor se va face conform desfăşurătorului confirmat de către beneficiar.

3. Obligaţia de păstrare a secretului datelor

Executantul se obligă să păstreze secretul tuturor datelor la care are acces pe parcursul derulării contractului, atât timp cât nu este exonerat în anumite cazuri de această obligaţie , în scris, de către finanţator şi beneficiar. Aceasta se aplică şi după ce contractul a luat sfârşit. Executantul se mai obligă la plata despăgubirilor în cazul în care se foloseşte de serviciile altei persoane pentru îndeplinirea sarcinilor ce îi revin lui, va transfera obligaţia de păstrare a tăcerii şi asupra persoanelor implicate în efectuarea sarcinilor care îi revin lui şi va angaja doar persoane care au fost obligate în scris să păstreze secretul datelor, conform par. 11 alin. 1 Z. 2 al Legii secretului datelor 2000, Cod civil I nr. 165/1999 în varianta aflată în vigoare. 

4. Raport de activitate şi dare de cont

4.1 Rapoarte intermediare şi deconturi intermediare

Executantul trebui să prezinte rapoartele şi deconturile intermediare prevăzute la par. 2 al contractului, la termenele prevăzute în acelaşi paragraf, de preferat în formă electronică sau, dacă nu, în formă scrisă. 

4.2 Conţinutul rapoartelor

Din rapoarte trebuie să reiasă îndeplinirea unei sarcini vizate. Rapoartele trebuie să urmeze descrierea din caietul de sarcini, să facă referinţă la indicatorii prevăzuţi în caietul respectiv şi, mai ales, să conţină:

· prezentarea activităţilor şi evaluarea rezultatelor în perioada de referinţă a raportului, inclusiv eventualele devieri de la sarcinile descrise,

· analiza situaţiei derulării contractului la data respectivă în raport cu obiectivul urmărit,

· menţiunea modificărilor sau a completărilor necesare în contract.

Prezentarea raportului se va referi la întregul proiect, cu detaliere asupra rezultatelor vizate şi asupra eventualelor dificultăţi în derularea proiectului. Rapoartele vor fi însoţite de documente care să justifice desfăşurarea proiectului în conformitate cu contractul. 

Dacă beneficiarul a contribuit cu fonduri proprii sau a obţinut fonduri de la o terţă parte, dările de seamă  din cadrul rapoartelor se vor referi şi la sarcinile finanţate cu astfel de fonduri şi vor conţine documentele financiare justificative (deviz de cheltuieli, nu şi un decont)

Rapoartele vor fi confirmate de către beneficiar.

4.3 Conţinutul deconturilor intermediare

În deconturile intermediare vor fi descrise pe scurt sarcinile îndeplinite, urmând întocmai ordinea poziţiilor din caietul de sarcini (cf. anexa 1). Fiecare decont intermediar trebuie să indice următoarele:

· toate serviciile prestate de la începutul contractului, cât partea de compensaţie aferentă acestor servicii (par. 3 alin. 1 din contract)

· tipul şi cantitatea bunurilor şi serviciilor achiziţionate din suma compensaţiei pentru beneficiar (punctul 1.4)

· tipul şi cantitatea bunurilor achiziţionate de către executant spre utilizare (punctul 1.5)

· sumele la care se ridică până în acel moment plăţile acontului

· dobânzile plătibile conform punctului 4 alin. 3 din contract,

· scăzământul rezervei de acoperire

4.4 Documente contabile justificative

Prestarea de servicii, inclusiv achiziţiile făcute vor fi justificate cu documente contabile. Toate documentele justificative vor fi prezentate în original, pe numele executantului. Beneficiarul îşi rezervă dreptul de a le însemna, în vederea stabilirii originalităţii actului.

4.4.1 

Dovada îndeplinirii sarcinilor se face printr-o confirmare a beneficiarului cât şi prin rapoartele de verificare a proiectului întocmite de către monitoring consultant, în cazul în care s-a apelat la un astfel de consultant.
4.4.2 Dovada achiziţiilor făcute (punctul 1.3)se face prin facturile respective, emise pe numele beneficiarului, din care trebuie să rezulte clar că au acoperit necesităţile bunei derulări a contractului. Facturilor li se vor anexa următoarele:
- contractul în baza căruia s-a făcut achiziţia respectivă,
- procesul verbal de primire confirmat de către beneficiar,

- confirmarea plăţii,

- autorizaţiile vamale,

- ofertele primite,
- aprobarea scrisă a beneficiarului privitoare la suma de cheltuit.

4.4.3 Dovada cheltuielilor de transport efectuate se face prin biletul de călătorie în original, în cazul transportului cu avionul însoţit de tichetul de îmbarcare, prin factura emisă de agenţia de voiaj şi de hotelul în care delegaţii au fost cazaţi, iar pentru transportul cu autovehicule, prin actul de kilometraj.

4.4.4 Dovada cantităţii de timp utilizate şi pentru compensaţiile financiare de primit în acest sens de către executant, se face prin desfăşurătoarele în care se menţionează timpii utilizaţi. În acest scop, executantul, respectiv personalul angajat al acestuia, în funcţie de sarcini şi decizia experţilor, va prezenta desfăşurătoare detaliate referitoare la îndeplinirea sarcinilor contractate (locaţie, dată, orar şi tip al activităţii întreprinse). Calculul timpilor utilizaţi nu va include şi deplasările. Acelaşi regim se aplică şi în cazul timpilor utilizaţi în discuţiile purtate la solicitarea beneficiarului, având ca obiect contractul de faţă. 
Documentele justificative ale executantului sau confirmările scrise sau verbale ale unei terţe părţi nu au valoarea de documente justificative contabile. 
Dacă în devizul estimativ este prevăzută posibilitatea de decontare a cheltuielilor efectuate în ţara parteneră, este necesar un extras de cont al contului de proiect din acea ţară.
Pentru cheltuielile efectuate în moneda naţională se vor prezenta şi buletinele de schimb valutar. Dacă un astfel de document lipseşte, calculele se vor face pe baza valorii stabilite pentru valuta respectivă de către Ministerul Austriac de Finanţe, pe luna în care s-a făcut cheltuiala. 

În plus, se vor anexa confirmări scrise ale veridicităţii şi conformităţii decontului intermediar, cât şi ale derulării corespunzătoare a contractului, întocmite de către organul abilitat în acest sens de către executant. 

4.5 Raport final şi decont final

După îndeplinirea integrală a contractului, executantul va prezenta până la termenul prevăzut la par. 2 din contract, un raport final şi un decont final verificabil. Pentru raportul final, se aplică punctul 4.2, în conformitate cu prevederea în care se menţionează dovada îndeplinirii obiectivelor din contract. Pentru decontul final se aplică punctul 4.3.
În decontul final se vor avea în vedere penalităţile contractuale. În rest, se aplică punctele 4.3 şi 4.4 cu prevederea, că îndeplinirea sarcinilor integrale din contract trebuie dovedită, iar scăzământul rezervei de acoperire nu se mai ia în calcul.
Pentru neprezentarea la termen a decontului final, finanţatorul este îndreptăţit să prezinte un decont propriu . În acest sens el poate solicita o compensaţie corespunzătoare. 

4.6 Principii ale dării de cont, returnare pe baza lipsei de verificabilitate

Executantul trebuie să respecte regulile deontologice şi pe cele specifice domeniului contabil atunci când îşi prezintă darea de cont. Dacă una dintre facturi nu poate fi verificată şi nici avizată de către finanţator, aceasta va fi retransmisă executantului spre corectare. 
4.7 Obligaţia de păstrare

Documentele justificative şi rezultatele scrise ale activităţilor depuse vor fi arhivate şi păstrate pe o perioadă de cel puţin zece ani. Termenul de păstrare intră în vigoare odată cu comunicarea scrisă din partea finanţatorului către executant, în care se certifică conformitatea decontului final. 

4.8 Verificarea contabilă prin auditori externi pentru achiziţiile şi serviciile efectuate în ţara parteneră

Dacă în devizul de cheltuieli sunt prevăzute compensări pentru achiziţii sau servicii efectuate în ţara parteneră, iar dacă există dovada cheltuielilor aferente acestora, executantul poate - în locul documentelor justificative originale – să apeleze la serviciile unui auditor autorizat extern care să facă o verificare anuală a procedurilor contabile. În acest caz, deconturile intermediare vor fi certificate doar de executant. Dacă executantul face uz de această îndreptăţire, se aplică următoarele:
4.8.1 Din actele de verificare procedurală şi contabilă trebuie să reiasă foarte clar cheltuielile efectuate în raport cu fiecare sarcină din descrierea de sarcini

4.8.2 Selecţia auditorului extern se va face de comun acord între beneficiar, finanţator şi biroul de coordonare. În orice caz, firma de audit trebuie să fie înscrisă în Registrul comerţului. 

4.8.3 Executantul trebuie să încheie cu auditorul un contract cu o descriere detaliată a sarcinilor, câte un exemplar al contractului urmând a fi prezentat beneficiarului şi finanţatorului. În plus, executantul mai trebuie sa facă dovada că a adus la cunoştinţa auditorului contractul de sarcini cu toate anexele sale şi acordul de finanţare cu declaraţia aferentă. 

4.8.4 Contractul cu auditorul extern trebuie să cuprindă sarcini ce vizează verificarea conformităţii cheltuielilor, verificarea conformităţii documentelor justificative originale, verificarea plauzibilităţii cheltuielilor şi gradul de corelare a acestora cu poziţiile înscrise în caietul de sarcini. 
4.8.5 Fiecare decont va dispune de o reprezentare clară a cash-flow-ului, certificat la rândul său prin buletine de schimb valutar şi extrase de cont.
4.8.6 Raportul de audit trebuie prezentat finanţatorului cel târziu la două luni după sfârşitul anului calendaristic, respectiv trei luni după finalizarea proiectului. 

4.8.7 Dacă evidenţa contabilă  şi raportul de audit nu sunt satisfăcătoare, finanţatorul poate solicita oricând o nouă prezentare a documentelor justificative originale. 
4.8.8 Documentele justificative originale trebuie să fie disponibile oricând pentru orice verificare efectuată la faţa locului de către organe acreditate de către finanţator.
4.8.9 Costurile acţiunii de audit vor fi preluate de către finanţator, în măsura în care acest fapt este stipulat în caietul de sarcini. 
5. Controlul de către beneficiar 

5.1 Controlul indeplinirii contractului si darea de cont

Beneficiarul are oricand dreptul sa verifice stadiul si rezultatele indeplinirii contractului. Executantul se obliga sa instiinteze organele abilitate si reprezentantii oficiali precum si intermediarii abilitati ai beneficiarului in scopul verificarii desfasurarii contractului si a regularitatii darilor de cont conform prevederilor acestuia prin intermediul ordinelor de plata, al corespondentelor si al altor inscrisuri doveditoare stabilite initial de organul de control precum si prin inspectii la fata locului si rapoarte la cerere.

5.2 Verificarea solvabilitatii

Executantul se va declara de acord ca beneficiarul sa solicite date cu privire la olvabilitatea sa de la terte persoane sau institutii cu predilectie la institutii bancare sau societati de creditare si sa le imputerniceasca pe acestea sa le aduca la cunostinta. Aceasta prevedere nu este valabila in cazul organismelor publice si juridice.

6.Interdictii privind dispunerea de contract 

Executantul se obliga sa nu puna la dispozitia nimanui prevederile contractului in cauza prin transmitere, instiintare, garantare sau prin orice alta modalitate;orice instrainare a prevederilor prezentului contract duc la anularea sa din punctul de vedere al eneficiarului.

7. Publicarile

Publicarile in scris ale executantului cu privire la proiect vor fi aduse in prealabil la c cunostinta beneficiarului si finantatorului. Executantul trebuie sa afiseze in locuri vizibile indicatia "realizat din fondurile Republicii Austria" in limba oficiala a tarii cu logo in toate publicarile oficiale precum si pe utilaje, amenajari si cladiri.Aceasta prevedere

este valabila si pentru alte publicari mediatice (filme, casete audio, expozitii etc.)in conditiile in care executantul participa la respectiva publicare.

Beneficiarul si finantatorul au dreptul sa faca propriile publicari cu privire la proiect exceptie facand informatiile prevazute de ambele parti ca fiind confidentiale.

8. Exonerarea beneficiarului de daune si reclamatii in relatia cu o terta parte

Executantul nu va implica beneficiarul in nici un fel de pretentii daune si reclamatii ale unei terte parti pe parcursul realizarii contractului. Aceasta obligatie a executantului se refera si la cresterea costurilor de documentare sau a dotarilor suplimentare. In cazul unei plangeri impotriva beneficiarului, executantul se obiga sa intervina ca si parte complicata intr-un proces sau in orice alta solicitare.

9. Retragerea din contract

9.1 Retragerea beneficiarului

Beneficiarul are dreptul, cu acceptul finatatorului, sa se retraga din contract din motive importante. Sunt valabile urmatoarele motive importante

9.1.1 in cazul in care inainte de indeplinirea contractului executantul este declarat in incapacitate de plata sau in incapacitate de a onora creditele din lipsa de foduri proprii. Dreptul de retragere intra in vigoare astfel pe termen nelimitat  pana cand executantul este din nou in capacitatea de a onora contractul in intregime.

9.1.2 daca executantul se afla in intarziere de prestare a serviciilor; daca lucrarea se executa, conform intelegerilor contractuale, pe parti, si executantul este in intarziere cu o singura parte a lucrarii, retragerea se va face cu privire la partea respectiva sau la toate celelalte parti ale lucrarii aflate in intarziere de executare daca partile lucrarii executate nu au valoare decat in intreg pentru beneficiar. Instiintarea de retragere va contine un termen limita de amanare a executarii lucrarii si devine executorie daca lucrarea nu va fi terminata nici in acest termen de gratie.

9.1.3 daca intervin conjuncturi care vor face in mod clar imposibila finalizarea lucrarii la termen, doar in situatia in care responsabilitatea nu revine beneficiarului.

9.1.4 daca executantul va face fara acordul beneficiarului conform punctului 1.6 sau finantatorului (punctul III.2 al declaraţiei) un subcontract de executare a lucrarii sau presteaza alte servicii decat cele prevazute prin contract.

9.1.5 daca i se promite sau i se face unei persoane fizice sau juridice, mijlocit sau nemijlocit, un cadou, un avantaj financiar sau un alt avantaj de orice fel care sa aibe legatura cu realizarea sau executarea contractului

9.1.6 in cazul decesului, pierderea licentei sau dizolvarea persoanei juridice a executantului sau a unuia din grupul de executanti care participa la executarea contractului

9.1.7 daca au fost tainuite sau neanuntate alte incidente care pot tergiversa sau impiedica onorarea contractului sau care ar pute duce la schimbarea acestuia

9.1.8 prin conflict de interese (punctul 3) generate de executant sau de persoane angajate de acesta pe parcursul executarii contractului

9.1.9 daca executantul a intreprins tranzactii care sa aduca prejudicii beneficiarului sau finantatorului, in special daca a incalcat principiul concurentei loiale cu privire la alte firme cu care beneficiarul sau finantatorul se afla in discutii

9.1.10 daca executantul obstructioneaza pe vreo cale masurile de control ale eneficiarului sau ale finantatorului (prevazute la punctul5 conform declaratiei executantului fata de finantator)

9.1.11 in cazul in care comportamentul executantului contravine intereselor beneficiarului sau ale finantatorului sau este urmarit de autoritatile tarii de provenienta; aceeasi prevedre este valabila si in cazul angajatilor executantului care participa la executarea proiectului sau a celor ce ii insotesc pe acestia in cazul in care executantul nu isi retrage colaborarea cu acestia.

9.1.12 daca apare orice alta dauna adusa executarii la termen a contractului, mai ales daca aceasta este stipulata in contract si daca in pofida somatiilor aceasta se repeta.

9.1.13 daca nu se respecta interdictia de publicare (punctul 6) 

9.1.14 daca intervin cauze politice sau situatii de criza in intreruperea contractului

9.2 Retragerea executantului

In cazul unui conflict militar in tara de executie executantul are dreptul oricand sa se retraga din onorarea contractului.

9.3 Urmarile retragerii din contract

9.3.1 Daca beneficiarul isi declara retragerea din contract cf. punctului 9.1.1 pana la 9.1.13, executantul pierde orice drept asupra platii pausale sau a costurilor inlocuitoare (paragraful3 articolul 1 din contractul lucrarii), daca nu a executat pentru beneficiar lucrarile partiale valabile in asa fel incat sa nu prejudicieze executarea contractului.

In cazul retragerii din contract a beneficiarului cf.punctului 9.1.14 sau a executantului cf.punctului 9.2, executantul are dreptul la achitarea costurilor prevazute de contract pana la data retragerii precum si a remunerarii pentru acea parte din lucrare pana la data retragerii.

Daca nu exista revendicări cu privire la despagubiri contractuale sau compensarea costurilor (paragraful 3 al contractului lucrarii), executantul va rambursa beneficiarului sau finantatorului (vezi punctul III r.7 al declaraţiei) plăţile deja efectuate, cu o dobândă de trei procente peste rata de bază calculată de la data primirii plăţilor.
9.3.2 

Dacă executantul se îndatorează odată cu retragerea din contract, va fi obligat să restituie beneficiarului  şi finanţatorului chiar şi costurile suplimentare rezultate în urma unei predări a contractului către o terţă parte, cât şi costurile suplimentare rezultate în urma verificării contabile întreprinse în vederea descoperirii cauzei retragerii din contract (ex. angajarea unor terţi auditori, cheltuielile de transport ale acestora), atât timp cât aceste costuri suplimentare nu îşi găsesc acoperire într-o sumă de despăgubiri pauşalizată (punct 13). Alte revendicări de ordin legal ramân inatacabile. 
9.3.3 În cazul retragerii din contract executantul este obligat sa îşi ducă la bun sfârşit sarcinile, prezentând totodată în acest sens un raport final şi un decont final. Aceeaşi prevedere se aplică şi pentru punctul 4. Pentru bunurile achiziţionate în vederea bunei derulări a contractului, se aplică punctul 1.5 alin. 3
10. Reglementarea modificarilor de prestari servicii sau prestari servicii suplimentare

10.1 Dreptul de reglementare 

Beneficiarul are dreptul, cu acordul finantatorului, sa modifice tipul si aria serviciilor stabilite sau sa solicite servicii suplimentare care nu sunt specificate in lista serviciilor oferite, dar care sunt necesare atingerii obiectivului din proiect.

10.2 Modificari de finantare 

Daca o astfel de schimbare a serviciilor sau solicitarea de servicii suplimentare influenteaza finantarea prevazuta prin contract (pgf 3 al contractului lucrarii)atunci executantul va instiinta de aceasta posibila ridicare a costului inainte de executaterea serviciilor, in eventualitatea ca nu exista posibiltatea unei suplimentari financiare

pentru a le onora.

Daca nu se ajunge la un consens cu privire la o modificare la termen a platii pausale sau a sumei de cost si beneficiarul, cu acordul finantatorului sustine prevederile initiale ale contractului, executantului i se vor plati serviciile modificate, respectiv suplimentare conform preturilor stabilite in propunerile de finantare (Anexa 1 a contractului lucrarii), inclusiv cheltuielile rezultate din modificarea directa a proiectului si costurile deplasarii.

10.3  Prestari de servicii fara aprobare care sa contravina contractului 

Pentru serviciile pe care executantul le presteaza fara aprobare sau prin care  aceasta se abate de la prevederile contractului, pentru care nu solicita plata sau finantare din cauza ca erau de stricta necesitate pentru realizarea contractului si din cauze de forta majora nu s-a putut consulta in prealabil beneficiarul sau finantatorul si acestia au fost instiintati dupa prestarea acelui serviciu, in cazul in care toate aceste trei conditii vor fi indeplinite,

se vor aplica prevederile punctului 10.2 paragraful 2.

11. Blocarea contractului

Beneficiarul are dreptul cu acordul finantatorului sa blocheze total sau partial  contractul in orice moment. Daca aceste lucru nu este motivat de un motiv de retragere conform punctului 9.1, executantul are aceleasi drepturi ca si in cazul retragerii din contract (9.1.14) asupra serviciilor prestate pana la data blocarii, precum si dreptul la o despagubire de blocare de 10% din costurile serviciilor prevazute in continuare in contract, dar neprestate din cauza blocarii; nu este prevazuta finantarea in intregime pentru aceste servicii neprestate.

12. Asigurarea garantiei

12.1 Aria asigurarii garantiei

Executantul garanteaza ca toate serviciile prevazute in mod explicit de contract corespund si la fel si prevederile cu privire la locul desfasurarii serviciilor (daca este vorba de servicii tehnice), iar regulile tehnice functioneaza conform normelor in vigoare.

Adaptarea dotarilor materiale la locatiile de executare a lucrarii respectiv la conditiile de mediu respectiv este asigurata de executant.

12.2 Lipsa motivata a calitatii 

Daca serviciile efectuate sufera din punctul de vedere al calitatii, insa aceste lipsuri sunt motivate, executatntul poate sa solicite corectarea acestora - fara a i se imputa daunele - intr-un termen prestabilit fiind raspunzator de inconveniente dupa expirarea acestui termen. Corectarea va cauza pe cat posibil cat mai putine inconviente beneficiarului.

Daca executantul nu indeplineste sarcina de corectare la termen, beneficiarul poate prelua lucrarea pe costurile executantului sau o poate atribui unei a treia parti sau poate solicita o scadere a finantarii si costurilor (conf. capitolului 3 paragraful 1 a contractului lucrarii).

12.3  Lipsa nemotivata a calitatii

Daca servicile prestate sunt nemotivat necalitative intra in vigoare urmatoarele: pentru prestari de servicii care nu sunt necesare obiectivului proiectului si nu sunt necesare beneficiarului, executantul pierde dreptul asupra finaftarii si costurilor (conform art. 3 paragraf 1 al contractului lucrarii); pentru servicii care sunt intr-o mai mica masura indispensabile proiectului, executantul poate solicita o scadere a costurilor si finantarii. Ca lipsa nemotivata a calitatii sunt considerate si inconvenientele de orice fel cauzate beneficiarului

(cf. 932 Paragraf 2 ABGB).

12.4 Perioada de garantie

Prevederile de la punctele 12.2 si 12.3 sunt valabile pentru bunuri imobile 3 ani si pentru mobile 2 ani de la data predarii lucrarii (punct 1.10)  precum si pe baza protocolului de preluare si a raportului de finalizare insotite de balanta finala fata de finantator (punctul II justificarea executatnului fata de finantator). Punctul 1.4 cu privire la bunurile

predate si preluate isi incepe perioada de valabilitate odata cu intrarea in vigoare a protocolului de predare la finantator. Perioada de timp de la emiterea solicitarii de corectare si pana la expirarea termenului de corectare a lucrarii nu este cuprins in perioada de garantie.

Perioada de garantie nu se va incheia inainte de incheirea perioadei de garantie a subexecutantului, daca acesta a fost angajat de executant. In acest caz beneficiarul poate solicita prelungirea termenului de garantie.

12.5 Pretentii legale

Dreptul beneficiarului la solicitarea garantiei precum si la alte pretentii legale mai les la imputarea daunelor ramane inatacabil. Atata vreme cat nu exista contraventii la acest punct 12, se vor aplica prevedrile capitolului 922 pana la 933 b ABGB.

12.6 Dobanzi

In masura in care executantul trebuie sa restituie plati pe motivul nerespectarii garantiei sau platii de daune va plati dobanda de 4 procente la suma de baza incepand cu data luarii la cunostinta a instiintarii.

13. Penalizari

13.1 Daca intr-una dintre partile lucrarii nu a intervenit nici un termen de amanare pentru executant cu acordul finantatorului la cererea beneficiarului, orice depasire a termenului de predare a lucrarii se va penaliza cu minimun 1% pe zi din valoarea pausala a lucrarii; certificarea daunelor nu este necesară. Nu se vor restitui pagubele care depăşesc limitele penalizării contractuale. 
13.2 Penalizarea intra in vigoare indata ce executantul intra in intarziere fara vreun motiv dovedit. Aceasta penalizare ramane in vigoare de la data depasirii termenului de predare si pana la data predarii integrale a lucrarii. Daca insa contractul se anuleaza dinainte prin retragerea din initiativa executantului si circumstantele sunt de partea acestuia din urma, penalizarile se vor calcula doar pentru perioada pana la intocmirea declaratiei de retragere fata de partenerul de contract.

13.3 Daca executantul si-a incalcat indatoririle in vreunul din modurile prezentate la capitolele 9.1.4, 9.1.5, sau 9.1.9, beneficiarul are dreptul sa solicite daune in valoare de 50% din costurile pausale in afara dreptului asupra valorii pagubelor.

14. Drepturi de protectie 

14.1 Executantul se obliga sa nu incalce nici unul dintre drepturile de protectie pe parcursul executarii serviciilor.

14.2  Eventualele adaugiri sau indicatii facute de beneficiar vor fi folosite sau valorificate de catre executant doar cu acordul beneficiarului.

14.3 Executantul il imputerniceste pe beneficiar cu toate drepturile de protectie din interiorul si din afara tarii, asupra instiintarilor de dobandire de alte drepturi, asupra descoperirilor, proiectelor de constructie, inscrisuri de orice fel, si asupra rezultatelor muncii.

15. Existenta mai multor executanti

In conditiile in care contractul este incheiat de mai multi executanti, acestia se vor obliga tuturor clauzelor in mod solidar.

